title: Se mieulx ne vient d’amours, peu me contente
text: # Se mieulx ne vient d’amours, peu me contente
  
  Se mieulx ne vient d’amours, peu me contente ; Une j’en sers qui est bien suffisante Pour contenter un grant duc ou un roy. Je l’ayme bien, mais non pas elle moy ; Il n’est besoing que de ce je me vante.
  
  Combien qu’elle est de taille belle et gente, De m’en louer pour ceste heure presente Pardonnez-moy, car je n’y voy de quoy ; Se mieulx ne vient d’amours, peu me contente.
  
  Quant je luy dy de mon vouloir l’entente, Et cueur et corps et biens je luy presente, Pour tout cela remede je n’y voy. Deliberé suis, sçavez-vous de quoy ? De luy quicter et le jeu et l’actente. Se mieulx ne vient d’amours, peu me contente.
  
  